b'\n_START_ARTICLE_\nJonava\n_START_SECTION_\nHistorie\n_START_PARAGRAPH_\nOfficielt blev byen oprettet i 1700-tallet. Byen havde en stor j\xc3\xb8disk befolkning f\xc3\xb8r anden verdenskrig. I 1893 var 92% af alle indbyggere j\xc3\xb8diske og i 1941 var 80%. Under anden verdenskrig blev Jonava angrebet af Nazi-Tyskland. Under bes\xc3\xa6ttelsen \xc3\xb8delagde nazisterne en kirke og den j\xc3\xb8diske synagoge og dr\xc3\xa6bte 552 j\xc3\xb8der (497 m\xc3\xa6nd og 55 kvinder).\n_START_SECTION_\nMilj\xc3\xb8katastrofe\n_START_PARAGRAPH_\nDen 20. marts 1989 skete en eksplosion i g\xc3\xb8dningsfabrikken  med et udslip p\xc3\xa5 n\xc3\xa6sten 7.500 tons flydende ammoniak. Katastrofen medf\xc3\xb8rte en brand i lagrene af nitrophoska og g\xc3\xb8dningsstoffer, som forurenede luften med blandt andet lattergas, klor og gas. Giftskyen bev\xc3\xa6gede sig i retningen af Ukmerg\xc4\x97, \xc5\xa0irvintos og K\xc4\x97dainiai. Koncentrationen af ammoniak overgik det tilladte niveau 150 gange i Upninkai, 10 km fra virksomheden. Dagen efter ulykken var giftskyen 7 km bred og 50 km lang, og strakte sig fra Jonava til K\xc4\x97dainiai. Syv personer d\xc3\xb8de umiddelbart under branden og l\xc3\xa6kagen af ammoniak, 29 personer blev handicappede, en masse mennesker led af akut vejrtr\xc3\xa6knings- og hjerteproblemer. Men skaderne og det samlede antal af ofre er ikke opgjort endnu p\xc3\xa5 trods af at det er kendt at fostre og b\xc3\xb8rn, der uds\xc3\xa6ttes for ammoniakdampe kan udvikle alvorlige hjerneskader.\n_START_SECTION_\nSev\xc3\xa6rdigheder\n_START_PARAGRAPH_\nHvert \xc3\xa5r afholdes en stor, traditionel midsommerfest i Jonava. Den 23.-24. juni udr\xc3\xa5bes til "Jonin\xc4\x97s\' republik". Hele dagen bliver alle "Jonas" og "Janina" (dansk: John og Johanna) lyk\xc3\xb8nsket gennem officiel teateroptr\xc3\xa6den af det kulturelle centers ansatte og af sl\xc3\xa6gtninge og venner. P\xc3\xa5 navnedagen bliver egebladskanse overrakt til Jonas og Janina, ligesom musikere spiller mange steder i byen.'